Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 1034

b) Egyedi funkciót megvalósító modul szükségessége esetén megfelelõ referenciával rendelkezõ gyártónál készített modulok használhatók. 5.106. A 2. biztonsági osztályba sorolt rendszerelemekben csak az adott feladatra specifikált tesztelési környezetben validált operációs rendszer használható. 5.107. A 3. biztonsági osztályba sorolt rendszerekben, rendszerelemekben ajánlott az adott feladatra specifikált tesztelési környezetben validált operációs rendszer használata, de legalább szükséges, hogy az operációs rendszer megfelelõ referenciával rendelkezõ, jelentõs üzemeltetési tapasztalattal bíró gyártótól származó, ha összetett, akkor az adott alkalmazásra konfigurálható (azaz az alkalmazás szempontjából fontos és ténylegesen használt komponensekbõl összeállított), robosztus operációs rendszer legyen. 5.108. A 2. biztonsági osztályba sorolt rendszerelemekben a tervezett funkcionalitást megvalósító szoftverként csak a feladatra tervezett, verifikált és az adott feladatra specifikált tesztelési környezetben validált szoftver, vagy ugyanilyen módon vizsgált modulokból felépíthetõ szoftver használható. Meg kell tervezni az alkalmazás és a funkcionális követelmények azonossága igazolására vonatkozó módszert és eljárást is. 5.109. A 3. biztonsági osztályba sorolt rendszerekben, rendszerelemekben is ajánlott az adott feladatra specifikált tesztelési környezetben validált szoftver komponensek használata, de megengedhetõ megfelelõ referenciával rendelkezõ fejlesztõ rendszerekkel készített alkalmazások használata, ha rendelkezésre állnak a fejlesztõ rendszerre vonatkozó használati statisztikák, referencia adatok. Megengedett megfelelõ referenciával rendelkezõ programnyelv és fordítójának alkalmazásával készült egyedi fejlesztésû szoftver használata is. Minden esetben tervezési követelmény a tervezett funkcionalitás és az elkészült alkalmazás azonossága igazolására vonatkozó módszer és eljárás kidolgozása is. 5.110. Biztonsági osztályba sorolt rendszerekben, rendszerelemekben csak verifikált és az adott feladatra specifikált tesztelési környezetben validált szoftver alkalmazható. 5.111. Biztonsági osztályba sorolt rendszerek, rendszerelemek komponenseit (hardver, szoftver, operációs rendszer, hagyományos irányítástechnikai elemek) az adott környezetben külön és együtt is teljes körûen kell tesztelni. A tesztelés és az elfogadási kritériumok megtervezése kötelezõ. 5.112. A 2. biztonsági osztályba sorolt, az elõzõ pontokban megkövetelt tulajdonságok teljesülésének független szakértõ általi igazolása – már a tervezési szakaszokban is – szükséges. 5.4. A HERMETIZÁLÁS ÉS KÖRNYEZETI FELTÉTELEK BIZTOSÍTÁSA 5.4.1. Alapelvek 5.113. A konténmentnek és a hozzá tartozó rendszereknek az a rendeltetésük, hogy korlátozzák a környezetbe kijutó radioaktív anyagok mennyiségét, és megvédjék az atomerõmûvet a külsõ behatások ellen. 5.114. A konténment tervezésekor figyelembe kell venni az adott atomerõmûre meghatározott valamennyi feltételezett kezdeti eseményt. Ezen túlmenõen a balesetek következményeinek enyhítésére szolgáló mûszaki megoldások kialakítására is figyelmet kell fordítani. 5.115. A konténment biztonsági funkciójának ellátását úgy kell megtervezni, hogy a biztonsági funkció tegye lehetõvé a nyomás- és a hõmérsékletértékek csökkentését és megfelelõen alacsony értéken tartását a konténmentben hûtõközegvesztéses feltételezett kezdeti események esetén. 5.116. A konténmenthez tartozó (pl. nyomáscsökkentõ, hõelvonó) biztonsági rendszereket, rendszerelemeket úgy kell tervezni, hogy szándékolatlan üzembelépésük ne veszélyeztesse a konténment tömörségét. 5.117. A konténmenthez tervezni kell olyan rendszereket, melyek segítségével a várható üzemi események, tervezési üzemzavarok és balesetek során a konténmentbe jutott hasadási termékek eltávolíthatók, továbbá az oxigén, a hidrogén és egyéb gázok koncentrációja csökkenthetõ. 5.118. A konténment és az azon belüli rendszerek, rendszerelemek burkolatait és bevonatait úgy kell megválasztani, hogy a konténment és a hozzá tartozó rendszerek biztonsági funkciójának ellátását ne akadályozzák egyetlen, a tervezési alapba tartozó üzemállapotban sem. A burkolat anyaga ne okozzon káros kémiai reakciót a szóba jöhetõ közegekkel, valamint a szigetelõanyag ne tömítse el a hûtõközeg útvonalait. A burkolati anyagok kiválasztásakor figyelemmel kell lenni a könnyû szerelhetõségre és a funkcionális megfelelõségre is. 5.119. A konténmenten belüli, gépészeti rendszereknél, rendszerelemeknél biztosítani kell a szivárgás detektálási, mérséklési lehetõséget és ahol csak lehetséges, a tömörtelenné vált szakasz kizárási lehetõségét. Az ilyen rendszereket, rendszerelemeket úgy kell tervezni, hogy lehetõség legyen a szivárgás helyének behatárolására és mennyiségének becslésére. 5.120. Megfelelõ eszközöket kell biztosítani a dekontamináláshoz a tervezési alapba tartozó bármely üzemállapotból adódó állapot biztonságos felszámolásához. 5.121. A konténmentet, mint nyomástartó szerkezetet méretezni, és a nyomástartó funkcióját rendszeresen ellenõrizni kell. A konténment méretezése során a nyomástartó edényekre vonatkozó általános elveket be kell tartani. 5.122. A konténmentet és a kapcsolódó rendszereket, rendszerelemeket úgy kell megtervezni, hogy a konténment szerkezete – beleértve a közlekedõ tereket és beszállító nyílásokat, a helyiségek közötti nyílásokat, a hermetikus átvezetéseket és az izoláló szerelvényeket – képes legyen a várható üzemi eseményekbõl, tervezési üzemzavari állapotokból és meghatározott baleseti helyzetekbõl eredõ, hõmérsékleti és nyomásviszonyok, továbbá ezen körülmények között lehetségesnek ítélt repülõ tárgyak hatásának, csõvezeték elmozdulásokból származó reakcióerõknek, fellépõ hõterheléseket, folyadéksugár, törött csõvég csapódásának és különbözõ egyéb reakcióerõknek az elviselésére a tervezési szivárgási érték túllépése nélkül, valamint képes legyen baleseti helyzetben a következmények mérséklésére. 5.123. A konténmenten belül a közlekedõ tereknek, helyiségek közötti nyílások keresztmetszetének olyannak kell lenni, hogy tervezési üzemzavari helyzetekben a nyomáskiegyenlítõdés folytán fellépõ nyomáskülönbségek ne okozzanak károsodást a nyomástartó szerkezetben vagy egyéb, biztonsági rendszerekben, rendszerelemekben. 5.124. A konténment szilárdsági méretezésénél figyelembe kell venni egyéb, a konténmenten belüli potenciális energiaforrások, mint pl. robbanás, természeti jelenségekbõl és az emberi tevékenységbõl származó események hatását is. 5.4.2. Hermetikus átvezetések, közlekedõ nyílások 5.125. A konténment határán áthaladó csõvezetékek és villamos kábelátvezetések számát minimalizálni kell. Az átvezetéseket úgy kell megtervezni, hogy hermetikusak maradjanak a tervezési alapba tartozó feltételezett kezdeti események és meghatározott súlyos baleseti helyzetek esetén is. 5.126. A személyzet közlekedése és a rendszerelemek szállítása céljából a konténment határán zsilipeket kell kialakítani. A zsilip tervezése reteszeléssel biztosítsa, hogy a várható üzemi események és tervezési üzemzavarok során legalább az egyik ajtó zárt állapotú, vagyis a szükséges hermetizálási funkció nem sérül. 5.127. A személyzet konténmentbe történõ bejárásának szükségességét az ésszerûen lehetséges legalacsonyabb szintre kell korlátozni. 5.128. Az atomerõmûvet úgy kell tervezni, hogy szükségtelen legyen a személyzetnek a konténmentbe való bejutása normál üzem, várható üzemi eseményt, illetve tervezési üzemzavart követõen. Amennyiben erre mégis szükség mutatkozik, a bejutást úgy kell biztosítani, hogy a konténment teljesítõképessége ne csökkenjen. 5.129. Minden egyes konténment határoló falán áthaladó csõvezetéket két megbízhatóan és függetlenül mûködtetett soros elrendezésû hermetizáló szerelvénnyel kell ellátni. Minden egyes hermetizáló szerelvénynek vagy automatikusan mûködõnek vagy zárt állapotban reteszeltnek kell lennie. Az egyik hermetizáló szerelvénynek a konténmenten kívül, a másiknak azon belül kell elhelyezkednie. Az elzárószerelvények szükséges megbízhatóságának, hermetikussági kritériumainak és zárási idejének meghatározásakor figyelembe kell venni annak a tervezési alapba tartozó valamennyi üzemállapotát. Az elzárószerelvényeket megfelelõ redundanciával és automatikus vezérléssel kell tervezni. 5.130. A konténmenten kívüli és belüli hermetizáló szerelvényeket a konténment falához a gyakorlatilag lehetséges legközelebbi helyre kell telepíteni. A hermetizáló szerelvényekrõl helyzetjelzést kell biztosítani a blokkvezénylõben. A hermetizáló szerelvény nem lehet visszacsapó szelep. 5.131. A konténmentet úgy kell tervezni, hogy lehetõség legyen

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes